უნივერსიტეტის ღონისძიებების პორტალი

წიგნის „საქართველოს საგარეო პოლიტიკა 21-ე საუკუნეში: გამოწვევები პატარა ქვეყნისთვის“ პრეზენტაცია
2023-03-27 17:00 (Asia/Dubai)
27 მარტს, 17:00 საათზე, წიგნის სახლში „ლიგამუსი“ საქართველოს პოლიტიკის ინსტიტუტის ორგანიზებით გაიმართება წიგნის „საქართველოს საგარეო პოლიტიკა 21-ე საუკუნეში: გამოწვევები პატარა ქვეყნისთვის“ პრეზენტაცია.
ღონისძიებას გახსნიან ილიას სახელმწიფო უნივერსიტეტის პროფესორები: დავით აფრასიძე, გია ნოდია, გიორგი სანიკიძე ჟან მონესა და თბილისის სახელმწიფო უნივერსიტეტის პროფესორი კორნელი კაკაჩია.
ღონისძიების მოდერატორია პროფესორი დავით აფრასიძე.
პრეზენტაციის შემდეგ გაიმართება დისკუსია.
წიგნის შესახებ
წიგნის „საქართველოს საგარეო პოლიტიკა 21-ე საუკუნეში: გამოწვევები პატარა ქვეყნისთვის“ (Georgia’s Foreign Policy in the 21st Century: Challenges for a Small State) ქართული ვერსია გამოსცა თბილისის სახელმწიფო უნივერსიტეტის გამომცემლობამ უნივერსიტეტის პროფესორის, კორნელი კაკაჩიას, მაუნთ ჰოლიოკის კოლეჯის პროფესორის, სტივენ ჯონსისა და ლონდონის კინგს კოლეჯის, პროფესორ ტრეისი ჯერმანის რედაქტირებით.
გამოცემა აანალიზებს საქართველოს, როგორც რეგიონის საკვანძო მნიშვნელობის სახელმწიფოს, გეოპოლიტიკურ პოზიციონირებასა და მის შედეგებს. მასში განხილულია, რატომ არის „მულტივექტორული“ საქართველოს საგარეო პოლიტიკა, რომლის წინაშეც დგას ისეთი გამოწვევები, როგორებიცაა: რუსეთი, საშინაო და საგარეო ნაციონალიზმი, ევროპული პროექტისა და ევროკავშირის მხარდაჭერის პოტენციური შესუსტება და აშშ-ის მიერ ლიბერალური საერთაშორისო წესრიგის მხარდაჭერის გარშემო შექმნილი ბუნდოვანება.
გამოცემაში ასევე შესწავლილია საქართველოს ქცევა საგარეო და უსაფრთხოების მიმართულებით, აქცენტით თბილისის ურთიერთობებზე მეზობლებსა და საკვანძო საერთაშორისო პარტნიორებთან. საქართველოს გეოპოლიტიკური და საგარეოპოლიტიკური ინტერესების შესახებ არსებული ლიტერატურის დიდი ნაწილი შექმნილია დასავლეთის ან რუსეთის პერსპექტივიდან, თუმცა ინგლისურენოვანი ნაშრომი საქართველოს პერსპექტივით არ არსებობს. როგორც წესი, საქართველო განიხილება, როგორც დამოკიდებული ცვლადი, სახელმწიფო, რომელიც ნაკლებად მიიჩნევა საკუთარი მიზნების, სტრატეგიის მქონე დამოუკიდებელ მოთამაშედ. ეს სარედაქციო გამოცემა მიზნად ისახავს ხედვის ჩამოყალიბებას რუსულ-დასავლური ბინარული ნარატივის მიღმა, აანალიზებს საქართველოს ურთიერთობას მოთამაშეთა შედარებით უფრო ფართო კონტექსტში და მკითხველს აწვდის საქართველოს საგარეო პოლიტიკის დროულ და საჭირო კვლევას საქართველოს პერსპექტივიდან. მასში წარმოდგენილია ორიგინალური სამეცნიერო და პოლიტიკურად რელევანტური თავები სხვადასხვა ასპექტის შესახებ ექსპერტთა ფართო საზოგადოების ავტორობით.
ნაშრომის უნიკალურობას განაპირობებს მისი მასშტაბი, ანალიტიკური სიღრმე და საქართველოს საგარეო პოლიტიკის წარდგენის ჰოლისტიკური და ფართოდ მისაწვდომი ფორმატი.
სამუშაო ენა: ქართული
დრო: 27 მარტი, 17:00 საათი (17:00-18:30 სთ)
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2023 წელი

ნარატივდიზაინის კვირეული ილიაუნის კიბერლაბორატორია უნილაბში
2023-03-27 19:00
27 მარტიდან 1 აპრილის ჩათვლით ილიას სახელმწიფო უნივერსიტეტის კიბერლაბორატორია უნილაბი ნარატივ დიზაინის კვირეულს უმასპინძლებს.
კვირეული ეწყობა ილიას სახელმწიფო უნივერსიტეტის, უნილაბისა და ანიმა ჩეტბოტიქსის მხარდაჭერით.
კვირეულზე „უნილაბში“ 4 ღია ლექცია/ვორკშოპი გაიმართება, რომლებსაც გამოცდილი ნარატივდიზაინერები წარუძღვებიან.
კვირეულის მიზანია ნარატივდიზაინის შესახებ ცნობიერების ამაღლება, მისი საუკეთესო მხარეებისა და პერსპექტივების ჩვენება, სხვა პროფესიების ჭრილში განხილვა.
დამსწრე საზოგადოებას საშუალება ექნება, დარგის წარმომადგენელთა დახმარებით სხვადასხვა კუთხიდან დაინახოს ნარატივდიზაინი და ჩეტბოტები, დასვას შეკითხვები და მიიღოს პასუხები.
ნარატივდიზაინი, თანამედროვე სპეციალობა, თამაშების დეველოპმენტისა და ჩეტბოტების ინდუსტრიაში დამკვიდრდა.
ჩეტბოტი კომპიუტერული პროგრამაა, რომელიც სოციალური ქსელების ჩატში შენდება და ადამიანთან სხვადასხვა თემაზე შეუძლია კომუნიკაცია.
ჩეტბოტებს იყენებენ კომპანიები, ორგანიზაციები, ხელოვნების სფეროები. ნარატივდიზაინერები კი ჩეტბოტებს ქმნიან. ისინი არიან მწერლები, რომლებიც ციფრულ ასისტენტს საუბარს ასწავლიან, უზრუნველყოფენ, რომ ჩეტბოტმა გაიგოს მომხმარებლის მესიჯი და სწორი პასუხი დაუბრუნოს.
ვის შეუძლია კვირეულში მონაწილეობა?
ნარატივდიზაინის კვირეულზე დასწრება შეუძლია ნებისმიერ მსურველს.
როგორ უნდა მივიღო კვირეულში მონაწილეობა?
კვირეულში მონაწილეობისთვის შეავსეთ მარტივი სარეგისტრაციო ფორმა: https://cutt.ly/G4QjRhy

კვირის განრიგი
27 მარტი, 19:00 საათი – ნარატივდიზაინი და მასთან დაკავშირებული სფეროები
სპიკერი – ნარატივდიზაინერი ნინი ჯინჯიხაძე
ნინი ჯინჯიხაძე ისაუბრებს თემაზე „ნარატივდიზაინი და მასთან დაკავშირებული სფეროები“.
სპიკერის შესახებ
ნინი ჯინჯიხაძე ნარატივდიზაინერია, რომელსაც აქვს სხვადასხვა ტიპის Rule-Based და AI ჩეტბოტ პლატფორმების ფუნქციური ცოდნა და მათზე მუშაობის გამოცდილება. იგი გუნდთან ერთად ქმნიდა ნიკო ნიკოლაძის ციფრულ ასლს, ჩართული იყო ილიაუნის ინგლისურენოვან ციფრულ ასისტენტზე მუშაობაში.
ამავე პროფესიით მუშაობდა პროექტზე Internity. აქვს მენტორობის გამოცდილება ნარატივდიზაინის მიმართულებით სხვადასხვა ტიპის ვორკშოპებსა თუ ჰაკათონებზე. ამჟამად კიბერლაბორატორია უნილაბის ნარატივდიზაინის სასწავლო კურსის ერთ-ერთი ხელმძღვანელია.
შეხვედრის ადგილი: ილიას სახელმწიფო უნივერსიტეტის ტექნოლოგიების კორპუსის T404-406 აუდიტორია, ქ.ჩოლოყაშვილის გამზ. N3/5

28 მარტი, 19:00 საათი – კავშირი ჩეტბოტებსა და ჩვენს მენტალურ მდგომარეობას შორის
სპიკერი ნარატივდიზაინერი ქეთია ბელქანია
შეხვედრაზე განხილული იქნება ჩეტბოტების მზარდი ტენდენციის გავლენა ადამიანების ფსიქიკაზე, კერძოდ, როგორ მოქმედებს ამგვარი ციფრული რეალობის გააქტიურება ჩვენს შინაგან მდგომარეობაზე, რა შფოთვებსა თუ შიშებთანაა დაკავშირებული და როგორ იყენებს კომპანიები/ბრენდები ამ სწორ მარკეტინგულ კომუნიკაციას.
სპიკერის შესახებ
ქეთია ბელქანია, ჟურნალისტი, რედაქტორი და ნარატივდიზაინერი, ამჟამად marketer.ge-ის ჟურნალისტი და უმცროსი რედაქტორია.
შეხვედრის ადგილი: ილიას სახელმწიფო უნივერსიტეტის ტექნოლოგიების კორპუსის T404-406 აუდიტორია, ქ. ჩოლოყაშვილის გამზ. N3/5

29 მარტი, 19:00 საათი – ვინ არის ეფემია? ჩეტბოტები ლიტერატურული საგანძურის სადარაჯოზე
სპიკერები: ნარატივდიზაინერი მაიკო ბერიძე და ფილოლოგი ნინო თაკალანძე
ნინო თაკალანძე და მაიკო ბერიძე ისაუბრებენ ჩეტბოტების მნიშვნელობაზე და აუდიტორიას თავიანთ შექმნილ ჩეტბოტ ეფემიას წარუდგენენ.
სპიკერების შესახებ
მაიკო ბერიძე ილიაუნის კომპიუტერული მეცნიერების სტუდენტი და უნილაბის პროფესიული აქსელერაციის კურსდამთავრებულია ნარატივ- და გრაფიკული დიზაინის მიმართულებებით.
ნინო თაკალანძე ფილოლოგია. მუშაობს არასამთავრობო ორგანიზაციაში ოჯახის მზრუნველობას მოკლებულ ბავშვებთან. უნილაბის პროფესიული აქსელერაციის კურსდამთავრებულია ნარატივდიზაინის მიმართულებით.
შეხვედრის ადგილი: ილიას სახელმწიფო უნივერსიტეტის ტექნოლოგიების კორპუსის T404-406 აუდიტორია, ქ. ჩოლოყაშვილის გამზ. N3/5

1 აპრილი, 18:00 საათი – ჩეტბოტები – ახალი სიტყვა ბრენდის პერსონალობაში
სპიკერი მარიამ გოჩიაშვილი
მარიამ გოჩიაშვილი ისაუბრებს ჩეტბოტებისა და ბრენდების ურთიერთობაზე, ჩეტბოტის, როგორც მარკეტინგული ხელსაწყოს, გამოყენებასა და სამომავლო პერსპექტივებზე.
სპიკერის შესახებ
მარიამ გოჩიაშვილი ნარატივდიზაინერი, ქოფირაითერი და ჟურნალისტია. „უნილაბში“ ნარატივდიზაინის მიმართულებას ხელმძღვანელობს, იმავეს აკეთებს განათლებისა და მეცნიერების სამინისტროშიც.
მარიამი ინტერნეტჟურნალ marketer.ge-ს ჟურნალისტია.
შეხვედრის ადგილი: ილიას სახელმწიფო უნივერსიტეტის ტექნოლოგიების კორპუსის T404-406 აუდიტორია, ქ. ჩოლოყაშვილის გამზ. N3/5
2023 წელი

FrontSpot Georgia & Qase Offline MeetUp #3
2023-04-01 18:00
1 აპრილს, 18:00 საათზე, ილიას სახელმწიფო უნივერსიტეტის ტექნოლოგიების კორპუსის T102 აუდიტორიაში ილიაუნის გამოთვლითი ცენტრის მხარდაჭერითა და ტექნოლოგიური კომპანია EPAM Georgia-ს პარტნიორობით გაიმართება FrontSpot საქართველოს მესამე შეხვედრა.

შეხვედრას გამართავენ

ანდრეი საველევი, Lead Software Engineer – Boost your DX with NX.

მომხსენებელი განიხილავს NX-ის შესაძლებლობას, როგორ შეიქმნა რთული აპლიკაცია, რომელსაც 6 თვე დასჭირდა დასაწყისიდან სამუშაო ვერსიამდე,
შეეხება მონორეპოს მენეჯმენტის ავტომატიზებას, დამოკიდებულებათა მართვას, შემსრულებელთა მორგებას ან საკუთარი მენეჯმენტის ექმნას, ასევე მოდულებისა და კომპონენტების გენერირებას,
ასევე, როგორ გამოიყენება ფუნქციები პროდუქტიულობის, კოდის ხარისხისა და შენარჩუნების გასაზრდელად.

ილია ფილინინი, „როგორ დავიწყოთ ავტოტესტებით?“

ილიას მოხსენება შეეხება ავტომატური ტესტირების სხვადასხვა ასპექტს, მათ შორის მის სარგებელს, სხვადასხვა კონტექსტში გამოყენებას, კლიენტის დარწმუნების სტრატეგიებს ავტომატური ტესტირების დანერგვის კუთხით და იმის განსაზღვრას, ვინ უნდა იყოს პასუხისმგებელი ტესტების დაწერასა და შესაბამისი ენებისა და ჩარჩოების არჩევაზე.
მომხსენებელი განიხილავს ავტოტესტირების ყველაზე გავრცელებულ პრობლემებს, რომლებსაც ახალბედები აწყდებიან, და მათი გადაჭრის გზებს, ასევე სატესტო შემთხვევათა შექმნის აუცილებლობას, საერთო შეცდომებსა და რჩევებს ტესტის კომპლექტის ეფექტურობის გასაუმჯობესებლად.

სამუშაო ენა: ინგლისური
დრო: 1 აპრილი, 18:00 საათი
ადგილმდებარეობა: ილიას სახელმწიფო უნივერსიტეტის ტექნოლოგიების კორპუსი, T102 აუდიტორია, ქ. ჩოლოყაშვილის N3/5
დასწრება თავისუფალია.
2023 წელი

ქართულ-ამერიკული სტარტაპის ეკოსისტემები – 90-იანი წლებიდან დღემდე
2023-04-03 19:00
3 აპრილს, 19:00 საათზე, ილიას სახელმწიფო უნივერსიტეტის B201 აუდიტორიაში Startup Grind-ის ილიას სახელმწიფო უნივერსიტეტის წარმომადგენლობის გახსნასთან დაკავშირებით გაიმართება პირველი შეხვედრა თემაზე „ქართულ-ამერიკული სტარტაპის ეკოსისტემები – 90-იანი წლებიდან დღემდე“.
90-იანი წლები ბევრი გიგანტი ტექნოლოგიური კომპანიისა და თანამედროვე საბაზრო ეკონომიკური პრინციპების დასაბამია. ამ კომპანიებმა შეძლეს ახალი ტექნოლოგიებისა და ინოვაციური ბიზნესმოდელების გამოყენება, რომელთა საშუალებითაც კონკურენცია გაუწიეს ტრადიციულ ინდუსტრიებს და შექმნეს ახალი ბაზრები.
ღონისძიებაზე მომხსენებლები ქართული და ამერიკული გარემოს მაგალითზე მიმოიხილავენ, რა პროცესები მიმდინარეობდა ეკოსისტემაში 1990-იანი წლებიდან დღემდე. ასევე ისაუბრებენ სტარტაპგარემოს 1990-2022 წლების გამოწვევებზე და გაგვიზიარებენ გამოცდილებას.
მომხსენებლები
დავით ჩეჩელაშვილი სტრატეგიაზე ორიენტირებული მეწარმეა და 2004 წლიდან ტექნოლოგიებისა და გასართობი ინდუსტრიის გადაკვეთაზე მუშაობს. ბიზნესპარტნიორებთან ერთად დაარსებული აქვს 5 გლობალური სტარტაპი, ძირითადად იმერსიული ვიზუალიზაციისა და ხელოვნური ინტელექტის სფეროებში. მათგან ერთ-ერთი, კინოინდუსტრიის ცნობილი ბრენდი, 3D ტექნოლოგიების ბოლო ტალღის (2005) სათავეში იდგა. 2015 წელს დავითი უცხოეთიდან საქართველოში დაბრუნდა და მას შემდეგ მონაწილეობს სტარტაპის ეკოსისტემის განვითარებაში. საქართველოს აქსელერაციის 500 პროგრამის კოორდინატორია.
ანა რობაქიძე, Theneo-ს დამფუძნებელი და აღმასრულებელი დირექტორი, მანამდე იყო Clientela-ს ინჟინერიის დეპარტამენტის ხელმძღვანელი, მუშაობდა ასობით სხვადასხვა API-ზე. 2022 წელს მოიგო Web Summit-ის Pitch კონკურსი. Theneo (YC W22) სპეციალიზებულია ხელოვნური ინტელექტის პლატფორმის შემუშავებაზე, რომელიც ორიენტირებულია API დოკუმენტაციაზე. კომპანია ავითარებს, აკონტროლებს და ინახავს API დოკუმენტაციას ხელოვნური ინტელექტისა და მანქანური მეშვეობით.
Startup Grind, გლობალური ორგანიზაცია, აერთიანებს მსოფლიოს 3 მილიონამდე ანტრეპრენერს. ორგანიზაციის მთავარი მიზანია აღმოაჩინოს და ხელი შეუწყოს სტარტაპების განვითარებას, ცოდნის გაზიარებასა და არაფორმალურ გარემოში სამეწარმეო „ქომუნითების“ შექმნას.
Startup Grind-ის საუნივერსიტეტო წარმომადგენლობის მიზანია შექმნას საზოგადოება, რომელიც ხელს შეუწყობს საქართველოს სამეწარმეო პოტენციალის წარმოჩენას საერთაშორისო ასპარეზზე.
სამუშაო ენა: ქართული
დრო: 3 აპრილი, 19:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია, ი. ჭავჭავაძის გამზ. N32
დასწრება შეუძლია ნებისმიერ დაინტერესებულ პირს წინასწარი რეგისტრაციით ბმულზე: https://bit.ly/3naRx1c
გთხოვთ გაიაროთ რეგისტრაცია 30 მარტის ჩათვლით. ადგილები შეზღუდულია, ღონისძიებაზე დასწრებას შეძლებს პირველი 40 რეგისტრირებული პირი.
დამატებითი ინფორმაციისთვის დაუკავშირდით – tiko.m@startupgrind.com
2023 წელი

სპექტაკლი „იდეალური ოჯახი“
2023-04-09 20:00
კომედია 1 მოქმედებად
რა ხდება მაშინ, როდესაც საკუთარ ცხოვრებას მხოლოდ სხვის შეხედულებებზე აგებ?! როდესაც ცდილობ სხვისი დაკნინებით წარმოაჩინო საკუთარი თავი და მხოლოდ სხვის დასანახად შექმნა იდეალური ოჯახი…
არსებობს კი იდეალური ოჯახი?! ან იქნებ ჩვენს საზოგადოებაშიც მრავლად არიან ვაცლავ ჰაველის პიესის გმირები, რომლებიც გამუდმებით სხვის არასრულფასოვნებას უსვამენ ხაზს და ჰარმონიულ ურთიერთობაზე გვესაუბრებიან.
მთარგმნელი: მაია ნაჭყებია
რეჟისორი: დავით ჭახრაკია
მხატვარი: გიორგი უსტიაშვილი
ტექნიკური რეჟისორი: ნათია სამადაშვილი
მოქმედი პირნი და შემსრულებელნი:
ვერა – რუსკა მაყაშვილი (რუსთაველის თეატრის მსახიობი)
მიხალი – გიორგი გოგუაძე
ბედრჟიხი – პაატა პაპუაშვილი
სპექტაკლის ხანგრძლივობაა 1 საათი და 15 წუთი
სპექტაკლის პრემიერა შედგა 2019 წლის 30 მარტს
სპექტაკლი დაიდგა თბილისის მერიის ფინანსური ხელშეწყობით
სპექტაკლის მხარდამჭერია “Sky Development”

იხილეთ ფოტო გალერეა
იხილეთ ვიდეო

დრო: 9 აპრილი, 20:00 საათი
ხანგრძლივობა: 1 საათი და 15 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

სპექტაკლი „დარისპანის გასაჭირი“
2023-04-12 20:00
ერთ მოქმედებად
თქვენ წინაშეა საუკუნის წინანდელი ამბავი იმის შესახებ, დარისპანი ოთხი გასათხოვარი ქალიშვილიდან ერთ-ერთს როგორ დაატარებს წინ და უკან მეგობრებსა და ნათესავებში, მოყვრებსა და მეზობლებში, რათა როგორმე უპოვოს შესაფერისი ქმარი და უზრუნველყოს მისი მომავალი.
ეს ამბავი, ერთდროულად ტრაგიკული და ღიმილის მომგვრელი, უზარმაზარი სიყვარულითაა გაჟღენთილი ქვეყნის მიმართ, რომელსაც „ჰკლავდნენ და არ კვდებოდა“. ამბავი გაჭრილი ვაშლივით ჰგავს ჩვენი ქვეყნის ბედს, რომელიც დარისპანივით გამოსავალს სხვაგან ეძებს – სხვების დახმარებაში, სხვაზე „მითხოვებაში“, დალხენილი ყოფის ილუზიაში, რომელიც ბუმერანგივით ბრუნდება და კიდევ უფრო დიდ უიმედობას ბადებს.
რა უფრო მნიშვნელოვანია – თავისუფლება თუ უზრუნველი ცხოვრება?
რეჟისორი და მსახიობები მაყურებელთან ერთად ეცდებიან იპოვონ გზა, რომელიც ხელს შეუწყობს დარისპანის ოჯახისა და, ამავდროულად, საქართველოს მომავლის გადარჩენას.
რეჟისორი – საბა ასლამაზიშვილი
სცენოგრაფია – მარიამ კალატოზიშვილი
კოსტუმების მხატვარი – სანდრო მარგველაშვილი
მუსიკალური გაფორმება – ნინო სიხარულიძე
ქორეოგრაფი – დეა აბაკელია
მუსიკალური კონსულტანტი – ივანე ხაჩიძე
ტექნიკური რეჟისორი– თამუნა კამლაძე
მოქმედი პირნი და შემსრულებელნი:

დარისპანი – სლავა ნათენაძე
მართა – ლილი ხურითი
პელაგია – მაია ხორნაული
ნატალია – ნინა ყიფშიძე
კაროჟნა – მაშიკო თვალაბეიშვილი
ოსიკო – თორნიკე კაკულია

სპექტაკლი დაიდგა თბილისის მერიის ფინანსური ხელშეწყობით.
სპექტაკლის ხანგრძლივობაა 1 საათი და 10 წუთი.
დრო: 12, 13, 21 აპრილი, 20:00 საათი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023

საერთაშორისო კონფერენცია „ცენტრი და პერიფერია: პოლიტიკური, ეკონომიკური, კულტურული და ენობრივი სივრცის ადაპტაცია თანამედროვეობაში“
2023-04-19 10:00
19 აპრილს, 10:00 საათზე, ილიას სახელმწიფო უნივერსიტეტის T102 აუდიტორიაში გაიმართება საერთაშორისო კონფერენცია „ცენტრი და პერიფერია: პოლიტიკური, ეკონომიკური, კულტურული და ენობრივი სივრცის ადაპტაცია თანამედროვეობაში“.
სამდღიანი მრავალდარგობრივი საერთაშორისო კონფერენცია პირველსა და მესამე დღეს (18, 20 აპრილს) თბილისის ივანე ჯავახიშვილის სახ. სახელმწიფო უნივერსიტეტსა და კავკასიის უნივერსიტეტში გაიმართება.
სხვადასხვა დარგის ქართველი და უცხოელი მკვლევრები ცენტრისა და პერიფერიის პერსპექტივიდან გააანალიზებენ პოლიტიკურ, ეკონომიკურ, კულტურულ, ენობრივ და ლიტერატურულ პროცესებს.
კონფერენცია მომზადებულია ლილისა (Université de Lille) და თბილისის ივანე ჯავახიშვილის სახელობის სახელმწიფო უნივერსიტეტების ინიციატივით. მის ორგანიზებაში ილიას სახელმწიფო უნივერსიტეტისა და კავკასიის უნივერსიტეტის გარდა მონაწილეობდნენ ფრანგული ინსტიტუციები: ფრანგულ-ქართული უნივერსიტეტი (Université franco-géorgienne), ვანდეს კათოლიკური ინსტიტუტი (ICES – Institut Catholique de Vendée), რომანულ კვლევათა ექსის ცენტრი – ექს-მარსელის უნივერსიტეტი (CAER – Aix-Marseille Université).
სამუშაო ენები: ფრანგული, ინგლისური
დრო: 19 აპრილი, 10:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, ქ. ჩოლოყაშვილის გამზ. N3/5

2023

ქართული ენის კვირეული – შემაჯამებელი ღონისძიება
2023-04-19 15:00
19 აპრილს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ლექსიკოგრაფიისა და ენობრივი ტექნოლოგიების ცენტრის ორგანიზებით გაიმართება ქართული ენის კვირეულის შემაჯამებელი ღონისძიება.

განრიგი
15:00-15:10 – გახსნა
პროფესორი ნინო დობორჯგინიძე, რექტორი, ილიას სახელმწიფო უნივერსიტეტი
15:10-15:30 – კონკურსის „შექმენი ქართული ტერმინი“ კონცეფციის წარდგენა
პროფესორი თინათინ მარგალიტაძე, ლექსიკოგრაფიისა და ენობრივი ტექნოლოგიების ცენტრის ხელმძღვანელი
15:30-15:40 – კონკურსის „შექმენი ქართული ტერმინი“ ვებგვერდის წარდგენა
ლალუ ჯიქიძე, კიბერლაბორატორია „უნილაბის“ პროექტების მენეჯერი
15:40-16:00 – კონკურსის „შექმენი ქართული ტერმინი“ პირველი ეტაპის შეჯამება და გამარჯვებულების დაჯილდოება
ლექსიკოგრაფიის მიმართულების დოქტორანტი სალომე ჭიღლაძე, ილიას სახელმწიფო უნივერსიტეტი
16:00-16:30 – წიგნის „ფიქრები მშობლიურ ენაზე“ წარდგენა
პროფესორი თინათინ მარგალიტაძე, წიგნის ავტორი
16:30-16:45 – უცხო სიტყვებისა და მათი ქართული შესატყვისების გლოსარიუმის წარდგენა
ქეთევან თევდორაძე, ლექსიკოგრაფიის მაგისტრი
16:45-17:00 – უცხო სიტყვებისა და მათი ქართული შესატყვისების გლოსარიუმის ვებგვერდის წარდგენა
ლალუ ჯიქიძე, კიბერლაბორატორია „უნილაბის“ პროექტების მენეჯერი

დრო: 19 აპრილი, 15:00-17:00 საათი
ადგილმდებარეობა: წიგნის სახლი „ლიგამუსი“, ილია ჭავჭავაძის გამზ N32
სამუშაო ენა: ქართული
დასწრება თავისუფალია.
2023 წელი

ევროპის დიგესტიური ქირურგიის მე-15 კონფერენცია
2023-04-20 10:00
20-22 აპრილს ილიას სახელმწიფო უნივერსიტეტის ორგანიზებით გაიმართება ევროპის დიგესტიური ქირურგიის (European Digestive Surgery 2023) მე-15 საერთაშორისო კონფერენცია.
კონფერენციის პროგრამა მოიცავს დიგესტიური მედიცინის ტრადიციულ გამოწვევებსა და თანამედროვე მიღწევებს, რომელთაც წარადგენს ევროპისა და მსოფლიოს სხვა ქვეყნების 30-ზე მეტი მაღალკვალიფიციური სპიკერი.
მომხსენებელთა შორის იქნებიან ქართული სამედიცინო საზოგადოების გამოჩენილი წარმომადგენლები, მათ შორის ილიას სახელმწიფო უნივერსიტეტის პროფესორები.
კონფერენცია ასევე მოიცავს დიგესტიურ მედიცინასთან დაკავშირებულ ისეთ დარგებს, როგორებიცაა: ონკოლოგია, გასტროენტეროლოგია, რადიოლოგია, ტრანსპლანტოლოგია და სხვ., რათა დელეგატებს შევთავაზოთ დიდი ინტერდისციპლინური პროგრამა. სპეციალურ საპატიო სესიაზე ლექციებს წაიკითხავენ მედიცინის მსოფლიო მასშტაბის ოსტატები.
კონფერენციის სამეცნიერო და სოციალური პროგრამა შეიმუშავა ილიას სახელმწიფო უნივერსიტეტის მედიცინის სკოლამ, საქართველოს წამყვანმა კვლევითმა და საგანმანათლებლო ინსტიტუტმა.
სამუშაო ენა: ინგლისური
დამატებითი ინფორმაციისა და რეგისტრაციისთვის იხილეთ კონფერენციის ვებგვერდი: eds2023.org
EDS Tbilisi 2023 საორგანიზაციო გუნდი:

ივანე აბიათარი, EDS 2023-ის პრეზიდენტი
ტიერი ბერნი, სამეცნიერო კომიტეტის თავმჯდომარე
კობა შანავა, საორგანიზაციო კომიტეტის თავმჯდომარე

კონფერენციის აკადემიური პარტნიორები:

პ. შოთაძის სახელობის თბილისის სამედიცინო აკადემია;
ქართულ-ამერიკული უნივერსიტეტი;
ბაუ-ბათუმის საერთაშორისო უნივერსიტეტი.

კონფერენცია აკრედიტებულია უწყვეტი სამედიცინო განათლების ევროპული აკრედიტაციის საბჭოს (EACCME) მიერ და გაიცემა მაქსიმუმ 13 ევროპული CME კრედიტი.
2023 წელი

სპექტაკლი „საწვავი“
2023-04-22 20:00
დრამა 2 მოქმედებად
როდესაც ზამთარია და ომი მძვინვარებს, ადამიანები საკვებს და სითბოს ეძებენ გადასარჩენად, მაგრამ რა ხდება მაშინ, როდესაც ირგვლივ ყველაფერი უკვე დაიწვა და მხოლოდ წიგნები-ღა დარჩა? გადარჩენა უფრო მნიშვნელოვანია, თუ წიგნები?!
მთარგმნელი: თამარ ხოსრუაშვილი
რეჟისორი: ლუკა ინწკირველი
მხატვარი: თეო კუხიანიძე
კომპოზიტორი: ერეკლე გეწაძე
ტექნიკური რეჟისორი: ნათია სამადაშვილი
მოქმედი პირნი და შემსრულებელნი:
პროფესორი – გიორგი ჯიქია
მარინა – ანიკო შურღაია
დანიელი – გიორგი ტაბიძე
სპექტაკლის ხანგრძლივობა 1 საათი და 40 წუთი ანტრაქტის ჩათვლით
სპექტაკლის პრემიერა შედგება 2023 წლის 24 მარტს
დრო: 22 აპრილი , 20:00 საათი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

სპექტაკლი „უხერხემლო“
2023-04-23 20:00
დრამა 1 მოქმედებად
როგორია საქართველოში ცხოვრება, როდესაც განსხვავებული ხარ? რა უნდა დაუპირისპირო მეგობრების, ოჯახის, საზოგადოების, ქვეყნის გულგრილობას? როგორ უნდა გადარჩე, ან ღირს კი გადარჩენა, როდესქაც არავის სჭირდები, არავის ესმის შენი? ამ ერთ ტრაგიკულ ამბავში, რომელიც დრამატურგმა ალექს ჩიღვინაძემ რეალურ ისტორიაზე დაფუძნებით დაწერა, თითქოს მთელი საზოგადოების პრობლემებია გაერთიანებგული და დაფიქრებისკენ გვიბიძგებს, როგორ შევცვალოთ ის ქვეყანა, სადაც მშობლებს საკუთარი განსხვავებული ორიენტაციის შვილის დაკრძალვა მეზობლებისგან, სოფლისგან, ქვეყნისგან მალულად უწევთ.

რეჟისორი – გელა გულიაშვილი (სადიპლომო ნაშრომი)
მხატვარი – თეო კუხიანიძე
ტექნიკური რეჟისორი – მაკა მეტრეველი
დადგმის ხელმძღვანელი – ვანო ხუციშვილი, ილიას სახელმწიფო უნივერსიტეტის ასოცირებული პროფესორი

მონაწილეობენ:

მართა – მაიკო ხორნაული
მამია – გიორგი ცერცვაძე
ნინო – ანიკო შურღაია
დანიელი – გიორგი მაქაძე

სპექტაკლის ხანგრძლივობაა 1 საათი და 30 წუთი
სპექტაკლის პრემიერა შედგა 2022 წლის 2 ივლისს

იხილეთ ფოტო გალერეა

დრო: 23 აპრილი, 20:00 საათი
ხანგრძლივობა: 1 საათი და 30 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

პროფესორ შუქია აფრიდონიძის წიგნის პრეზენტაცია
2023-04-25 19:00
25 აპრილს, 19:00 საათზე ილიას სახელმწიფო უნივერსიტეტის წიგნის სახლში „ლიგამუსი“ გაიმართება პროფესორ შუქია აფრიდონიძის წიგნის პრეზენტაცია: მიმართვის ფორმები ახალ ქართულში. სტრუქტურა და ფუნქციონირება.
ამ ნაშრომით ილიას სახელმწიფო უნივერსიტეტი იწყებს ახალი საერთაშორისო რეფერირებადი სერიის გამოცემას სახელწოდებით: ქართველოლოგიური ბიბლიოთეკა.
გამოცემის შესახებ
ამ მონოგრაფიით ავტორმა, ილიას სახელმწიფო უნივერსიტეტის ემერეტუს-პროფესორმა შუქია აფრიდონიძემ უდიდესი წვლილი შეიტანა ქართული ენის მეცნიერული აღწერისა და სწავლების, ასევე ქართულ და უცხოურ საგანმანათლებლო სივრცეში ქართული ენის პოპულარიზაციის საქმეში; წლების განმავლობაში იგი იკვლევდა საქართველოს ტოპონიმიის, ლექსიკოლოგიის, ლექსიკოგრაფიისა და ქართული ენის სტილისტიკის უმნიშვნელოვანეს საკითხებს, არის არაერთი განმარტებითი და ორენოვანი ლექსიკონის შემდგენელი.
ავტორის შესახებ
შუქია აფრიდონიძემ აღზარდა ქართველ და უცხოელ ენათმეცნიერთა თაობები; განუზომელია მისი ღვაწლი უცხოური ქართველოლოგიის განვითარებაში. სხვადასხვა დროს შუქია აფრიდონიძე მუშაობდა თბილისის სახელმწიფო უნივერსიტეტის ახალი ქართული ენის კათედრასთან არსებულ ტოპონიმიკის ლაბორატორიასა და არნოლდ ჩიქობავას სახელობის ენათმეცნიერების ინსტიტუტში; 2006 წლიდან იგი იყო ილიას სახელმწიფო უნივერსიტეტის პროფესორი, ქართული ენის სწავლებისა და კვლევის მიმართულების ხელმძღვანელი და აკადემური საბჭოს წევრი. მისი გარდაცვალება უდიდესი დანაკლისია ილიას სახელმწიფო უნივერსიტეტისთვის, მთელი სამეცნიერო საზოგადოებისთვის საქართველოსა და უცხოეთში.
დრო: 25 აპრილი, 19:00 საათი
ადგილმდებარეობა: წიგნის სახლი „ლიგამუსი“, ილია ჭავჭავაძის გამზირი #32
სამუშაო ენა: ქართული
დასწრება თავისუფალია.
2023 წელი

სპექტაკლი „ჟლეტის ღმერთი“
2023-04-25 20:00
შავი კომედია 1 მოქმედებად
რა შეიძლება მოხდეს, როდესაც თინეიჯერი ბიჭების მშობლები ერთმანეთს თავიანთი შვილების ყოფა–ქცევის განსახილველად ხვდებიან? არაფერი განსაკუთრებული, იტყვით თქვენ. შეიკრიბებიან, დალევენ ჩაის, ან ყავას, ან ალკოჰოლს და ზრდილობიანად წარმართავენ ცივილურ, გაწონასწორებულ საუბარს იმის თაობაზე, თუ როგორი ახალგაზრდა თაობა მოდის, როგორ იცვლება დროება და როგორი განსხვავებული ბავშვები იყვნენ თვითონ, არა? დიახ, სწორედ ასე იწყება იასმინა რეზას პიესა „ჟლეტის ღმერთი“, თუმცა… გარწმუნებთ, პატარა ბიჭები ყველგან და ყველა დროში ერთნაირად იცელქებენ, აი, მათი მშობლების ქცევის წინასწარ გათვლა კი სრულიად შეუძლებელია.

თარგმანი: ქეთი კვანტალიანი
რეჟისორი: დავით ჭაბაშვილი

მხატვარი: გოჩა აგაშენაშვილი
ტექნიკური რეჟისორი: მაკა მეტრეველი

მონაწილეობენ:

გიორგი ბახუტაშვილი
ნატა ბერეჟიანი
გაგა შიშინაშვილი
მაია ხორნაული

პრემიერა შედგა 2014 წლის 7 თებერვალს
სპექტაკლის ხანგრძლივობა – 1 საათი და 15 წუთი ანტრაქტის გარეშე
ყველა საავტორო უფლება დაცულია
სპექტაკლი დაიდგა თბილისის მერიის კულტურული ღონისძიებების ცენტრის ფინანსური ხელშეწყობით.

იხილეთ ფოტო გალერეა
იხილეთ ვიდეო

დრო: 25, 26, 30 აპრილი, 20:00 საათი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

სპექტაკლი „ძალად ექიმი“
2023-04-28 20:00
კომედია 1 მოქმედებად
კომედია მოგვითხრობს თუ როგორ ჩათვალა მთელმა სამყარომ, რომ მთავარი გმირი, უმაქნისი ლოთი სგანარელი ცნობილი ექიმია, რომელსაც ყველა დაავადების განკურნება ძალუძს. „პაციენტები“ გულუბრყვილოდ სთავაზობენ სგანარელს უზრმაზარ თანხებს მის სასწაულმოქმედ წამალში, რომელიც სინამდვილეში, რა თქმა უნდა, არ არსებობს. მოხერხებული სგანარელი სწრაფად მდიდრდება, თუმცა არც კეთილი საქმის გაკეთება ავიწყდება და ყველაზე სერიოზული „ავადმყოფების“, შეყვარებული წყვილის, „განკურნებასაც“ ახერხებს.

თარგმანი: ქეთი კვანტალიანი
რეჟისორი: კოკო როინიშვილი
მხატვარი: ბარბარე ასლამაზი
მუსიკალური გაფორმება: ზურაბ გაგლოშვილი
ქორეოგრაფი: თინათინ წულაძე
ტექნიკური რეჟისორი: თამუნა კამლაძე

მოქმედი პირნი და შემსრულებელნი:

სგანარელ – ირაკლი ჩხიკვაძე
მარტინ – ანი იმნაძე
ლუკა – ნოდარ ძოწენიძე
ჟერონტ – ანდრია ვაჭრიძე
ჟაკლინ – ანიკო შურღაია
ლუსინდ – ანკა ვასაძე
ლეანდრ – გიორგი კიკნაძე

სპექტაკლში ჟღერს მუსიკა:
Raphael – Balada De La Trompeta
Raphael Beau – Ca Deroule
Roque Banos – Circus Freaks, Love at Park, Hidding In The Forest, Titles
ll piccolo circo
Stephen Trask – The Show
Cirque Du Soleil – Wedding
A. Zanzotto & Nin0 Rotta – Canto della Buranella
სპექტაკლის პრემიერა შედგა 2022 წლის 3 ნოემბერს
სპექტაკლის ხანგრძლივობაა 1 საათი და 30 წუთი
სპექტაკლი დაიდგა თბილისის მერიის ფინანსური ხელშეწყობით

იხილეთ ფოტო გალერეა
იხილეთ ვიდეო

დრო: 28 აპრილი, 20:00 საათი
ხანგრძლივობა: 1 საათი და 30 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

სპექტაკლი „ჩარლის დეიდა"
2023-04-29 20:00
კომედია 1 მოქმედებად
ჩახლართული და აბსურდული სიტუაციებით სავსე კომედია, სადაც ახალგაზრდა ბიჭები სიყვარულის მოსაპოვებლად ათასგვარ ტყუილს ხლართავენ; სადაც ახალგაზრდა ბიჭი შეიძლება უცბად ქალბატონ როზად გადაიქცეს; ქალბატონ როზად გადაცმული ახალგაზრდა ბიჭი შეიძლება პოლკოვნიკს შეუყვარდეს, ხოლო პოლკოვნიკს სტუმრად მისი პირველი სიყვარული, დონა როზა ეწვიოს, რომელიც თურმე პოლკოვნიკის შვილის მეგობრის დეიდაა, სწორედ ის დეიდა, რომლის ტანსაცმელშიც გამოწყობილა მისი შვილის მეგობარი ახალგაზრდა ბიჭი, რომელიც თავის მეგობრებს სიყვარულის მოპოვებაში ეხმარება…

რეჟისორი: კახა გოგიძე
აღდგენის რეჟისორი: ანდრია ვაჭრიძე
მხატვარი:ანუკა მურვანიძე
კოსტუმების მხატვარი: ციცი ციცხვაია
მუსიკალური გაფორმება: არსენ მიგრიაული
ქორეოგრაფი: სოფო გვრიტიშვილი
ტექნიკური რეჟისორი: ნათია სამადაშვილი

მოქმედი პირნი და შემსრულებელნი:

ფრენსის ჩესნი, პოლკოვნიკი – ზუკა გაბუნია, ლუკა ახალაძე
ჯეკი ჩესნი, მისი ვაჟი – გიორგი შავგულიძე
ჩარლი უიკემი – დავით დავითულიანი
ბაბს ბაბერლი –ანდრია ვაჭრიძე
კრიგსი, მოსამართლე – დავით ველიჯანაშვილი, პაატა კიკვაძე
ენი, მისი ძმისწული – ნათია კვაშალი, მარიამ ნადირაძე, ნუკა ქევხიშვილი
ბეტი, მისი აღზრდილი – მარიტა ჯანაშია
დონა როზა დალვადორეს, ჩარლის დეიდა – მაკა შალიკაშვილი
ელა დელეი, მისი აღზრდილი – ანი თალაკვაძე, მარიამ ხუხუნაშვილი
ბრასეტი, მსახური – ნიკუშა გოგიძე, გაგა არაბული

სპექტაკლი დაიდგა თბილისის მერიის კულტურული ღონისძიებების ცენტრის ფინანსური ხელშეწყობით
სპექტაკლის ხანგრძლივობა – 1 საათი და 30 წუთი ანტრაქტის გარეშე
პრემიერა შედგა 2016 წლის 27 მაისს

იხილეთ ფოტო გალერეა
იხილეთ ვიდეო

დრო: 29 აპრილი, 20:00 საათი
ხანგრძლივობა: 1 საათი და 30 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

განათლების სკოლისა და პიროვნული და პროფესიული განვითარების ცენტრის მასტერკლასები სკოლის მასწავლებლებისთვის
2023-04-30 11:00
ილიას სახელმწიფო უნივერსიტეტის განათლების სკოლა და პიროვნული და პროფესიული განვითარების ცენტრი 30 აპრილს, 11:00-დან 15:00 საათამდე, ილიაუნის T კორპუსში სკოლის მასწავლებლებისა და ლიდერებისთვის გამართავენ მასტერკლასებს.

სკოლის ბაზაზე მასწავლებელთა პროფესიული განვითარების შესაძლებლობები
მოკლე აღწერა:
მასტერკლასის მონაწილეები გაეცნობიან სკოლის ბაზაზე მასწავლებელთა პროფესიული განვითარების ფორმებს (ქოუჩინგი, სასწავლო ჯგუფები, კრიტიკული მეგობარი, გაკვეთილის შესწავლა, მენტორინგი) და მათი გამოყენების შესაძლებლობებს სკოლის კონტექსტის გათვალისწინებით, იმსჯელებენ სკოლის ბაზაზე მასწავლებელთა პროფესიული განვითარების სისტემის დანერგვის მნიშვნელობაზე სკოლაში სასწავლო პროცესის ხარისხის უზრუნველყოფის საქმეში.
სამიზნე ჯგუფი: ზოგადსაგანმანათლებლო სკოლის მასწავლებლები და სკოლის ლიდერები
ხელმძღვანელები: განათლების სკოლის ხელმძღვანელი, პროფესორი სოფიკო ლობჟანიძე, მოწვეული ლექტორი მარიკა კირვალიძე
სარეგისტრაციო ბმული: https://bit.ly/3MFktJE
დრო: 30 აპრილი, 11:00-15:00 საათი
ადგილმდებარეობა: ილიას სახელმწიფო უნივერსიტეტის T102 კორპუსი, ქ. ჩოლოყაშვილის გამზ. N3/5

მასტერკლასი: კურიკულუმის დაგეგმვისა და განვითარების ძირითადი პრინციპები
მოკლე აღწერა: მასტერკლასზე განხილული იქნება თანამედროვე სტანდარტებისა და მოთხოვნების შესაბამისი თემატური ერთეულის შექმნისას გასათვალისწინებელი კრიტერიუმები და კურიკულუმის განვითარების პროცესში გამოსაყენებელი მიდგომები და ინსტრუმენტები.
სამიზნე ჯგუფი: ზოგადსაგანმანათლებლო სკოლის მასწავლებლები და სკოლის ლიდერები
ხელმძღვანელი – მოწვეული ლექტორი ვიქტორია უშანგიშვილი
სარეგისტრაციო ბმული: https://bit.ly/3mD3Xim
დრო: 30 აპრილი, 11:00-15:00 საათი
ადგილმდებარეობა: ილიას სახელმწიფო უნივერსიტეტის T102 კორპუსი, ქ. ჩოლოყაშვილის გამზ. N3/5

მასტერკლასი: რეფლექსიის როლი მოსწავლის თვითშეფასების უნარის განვითარებაში
მოკლე აღწერა: შეხვედრაზე განხილული იქნება სტრატეგიები, რომლებიც დაეხმარება მოსწავლეს რეფლექსიის გზითსწავლის პროცესის გაცნობიერებაში, ძლიერ მხარეთა იდენტიფიცირებასა და გასაუმჯობესებელ მხარეთა დაძლევის გზების მოძებნაში.
სამიზნე ჯგუფი: ზოგადსაგანმანათლებლო სკოლის მასწავლებლები
ხელმძღვანელი – ასოცირებული პროფესორი ეკა ტყავაშვილი
სარეგისტრაციო ფორმა: https://bit.ly/3ZYuFje
დრო: 30 აპრილი, 11:00-15:00 საათი
ადგილმდებარეობა: ილიას სახელმწიფო უნივერსიტეტის T102 კორპუსი, ქ. ჩოლოყაშვილის გამზ. N3/5

მასტერკლასი: ინტერდისციპლინური მიდგომების გამოყენება სწავლებისას
მოკლე აღწერა: შეხვედრაზე განხილული იქნება სწავლებაში ინტერდისციპლინური მიდგომების არსი, მისი სიკეთე მოსწავლეებში ჰოლისტური აზროვნების განვითარებისთვის და გამოყენების კონკრეტული მაგალითები.
სამიზნე ჯგუფი: ზოგადსაგანმანათლებლო სკოლის მასწავლებლები
ხელმძღვანელები: ასოცირებული პროფესორი ნინო ჭიაბრიშვილი, პროფესორი დავით მალაზონია
სარეგისტრაციო ბმული: https://bit.ly/403r2Zd
დრო: 30 აპრილი, 11:00-15:00 საათი
ადგილმდებარეობა: ილიას სახელმწიფო უნივერსიტეტის T102 კორპუსი, ქ. ჩოლოყაშვილის გამზ. N3/5

მასტერკლასი: კითხვის დასმის ეფექტური სტრატეგიები
მოკლე აღწერა: მასტერკლასზე მიმოვიხილავთ კითხვის დასმის სტრატეგიებს, ერთ-ერთ ხშირად გამოყენებულ მეთოდს ნებისმიერი საგნის სწავლებისას, ასევე ეფექტურად როგორ დავსვათ შეკითხვა , როგორ ვუზრუნველყოთ, რომ არც ერთი მოსწავლე არ დარჩეს სასწავლო პროცესის მიღმა, როგორ შეიძლება შევცვალოთ გაბატონებული მოსაზრება, რომ ყველა კითხვაზე არსებობს „სწორი“ და „არასწორი“ პასუხები; გამოვიკვლევთ, რომელია „კარგი კითხვა“. მასწავლებლები გაეცნობიან ფოკუსირებულ დაკვირვების რუბრიკასაც, თუ როგორ იყენებენ კითხვის დასმის სტრატეგიებს, რაც სკოლაში თანამშრომლობით კულტურას, სკოლის ბაზაზე პროფესიულ განვითარებას შეუწყობს ხელს.
სამიზნე ჯგუფი: ზოგადსაგანმანათლებლო სკოლის მასწავლებლები
ხელმძღვანელი – ასოცირებული პროფესორი მანანა რატიანი
სარეგისტრაციო ბმული: https://bit.ly/3mqGtx8
დრო: 30 აპრილი, 11:00-15:00 საათი
ადგილმდებარეობა: ილიას სახელმწიფო უნივერსიტეტის T102 კორპუსი, ქ. ჩოლოყაშვილის გამზ. N3/5

მასტერკლასი: კვლევის კომპონენტი გერმანული ენის სწავლებისას
მოკლე აღწერა: სასწავლო პროცესის წარმატებისა და ეფექტურობის შეფასება მასწავლებელს აძლევს საშუალებას, უკეთესად გაიცნოს და დახვეწოს თავისი სასწავლო პროცესი, რომლის კვლევაც დღეს მასწავლებლის საქმიანობის მნიშვნელოვან ნაწილს წარმოადგენს და არახალია. შეხვედრაზე ვიმსჯელებთ მასწავლებლის მიერ სასწავლო პროცესის კვლევასთან დაკავშირებულ რიგ საკითხებზე.
სამიზნე ჯგუფი: ზოგადსაგანმანათლებლო სკოლების გერმანული ენის მასწავლებლები
ხელმძღვანელი – პროფესორი ეკა შავერდაშვილი
სარეგისტრაციო ბმული: https://bit.ly/3MEOp8H
დრო: 30 აპრილი, 11:00-15:00 საათი
ადგილმდებარეობა: ილიას სახელმწიფო უნივერსიტეტის T102 კორპუსი, ქ. ჩოლოყაშვილის გამზ. N3/5

მასტერკლასი: ქართულის, როგორც მეორე ენის, სწავლების სპეციფიკა ქართულენოვან გარემოში
მოკლე აღწერა: შეხვედრაზე მოკლედ იქნება მიმოხილული არაქართულენოვან და ქართულენოვან გარემოში ენის ბარიერები და განსხვავებული საჭიროებები; მეორე ენის სწავლების სპეციფიკა – ენობრივი უნარ-ჩვევებისა და გრამატიკა-ლექსიკის ინტეგრირებულად სწავლება; ენის ათვისების თავისებურებები საგნობრივ შინაარსთა ათვისების პარალელურად ბუნებისმეტყველების მასალის მაგალითზე.
სამიზნე ჯგუფი: არაქართულენოვანი ზოგადსაგანმანათლებლო სკოლების ქართულის, როგორც მეორე ენის, მასწავლებლებისა და ბუნებისმეტყველებისა და ქართულის, როგორც მეორე ენის, ინტეგრირებულად სწავლებაში ჩართული დაწყებითი კლასების მასწავლებლებისთვის
ხელმძღვანელი – ასისტენტ-პროფესორი თინათინ კიღურაძე
სარეგისტრაციო ბმული: https://bit.ly/41qWPo4
დრო: 30 აპრილი, 11:00-15:00 საათი
ადგილმდებარეობა: ილიას სახელმწიფო უნივერსიტეტის T102 კორპუსი, ქ. ჩოლოყაშვილის გამზ. N3/5

რეგისტრაცია დასრულდება 26 აპრილს.
დარეგისტრირება შეგიძლიათ მხოლოდ ერთ მასტერკლასზე.

2023 წელი

საერთაშორისო კომპეტენციები ბიზნესში - გამოწვევები და შესაძლებლობები
2023-05-01 11:38

DataArt კარიერული განვითარების კურსი სტუდენტებისთვის
2023-05-03 18:00
კომპანია DataArt ილიას სახელმწიფო უნივერსიტეტის სტუდენტებს სთავაზობს კარიერული განვითარების უფასო კურსს. კურსი მოიცავს 4 სალექციო სესიას.
პირველი სესია გაიმართება 3 მაისს, 18:00 საათზე, ილიაუნის T102 აუდიტორიაში.
სპიკერი – ანა ანდღულაძე, ტექ. ტალანტების შერჩევის მენეჯერი/კარიერული კონსულტანტი.
ლექცია მოიცავს შემდეგ საკითხებს:

პროფესიის მნიშვნელობა კარიერული განვითარების პროცესში;
როგორია კარიერული განვითარების სრულყოფილი გზა;
ემოციური ინტელექტისა და ინტელექტის კოეფიციენტის როლის განხილვა;
როგორ უნდა მოვემზადოთ გასაუბრებისთვის;
პროფესიული კომპეტენციის სწორი მენეჯმენტი;
პიროვნული და პროფესიული განვითარების შერწყმა.

სამუშაო ენა: ინგლისური
დრო: 3 მაისი, 18:00 საათი
ადგილმდებარეობა: ილიას სახელმწიფო უნივერსიტეტის T102 აუდიტორია, ქ. ჩოლოყაშვილის გამზ. N3/5
დასწრება თავისუფალია.
2023 წელი

პროექტის მენეჯმენტის პროფესიის მიმოხილვა – ალექსეი ბაბუხის საჯარო ლექცია
2023-05-04 17:00
4 მაისს, 17:00 საათზე, ილიას სახელმწიფო უნივერსიტეტის T102 აუდიტორიაში კომპანია Devexperts-ის ინიციატივით ტრენერი ალექსეი ბაბუხი წაიკითხავს საჯარო ლექციას თემაზე „პროექტის მენეჯმენტის პროფესიის მიმოხილვა“.
მომხსენებელი ისაუბრებს აქტუალურ და საინტერესო თემებზე და უპასუხებს სტუდენტების შეკითხვებს.
მომხსენებლის შესახებ
ალექსეი ბაბუხი პროფესიული სერტიფიცირებისა (PMP) და შვიდწლიანი გამოცდილების მქონე პროექტის მენეჯმენტის განყოფილების ხელმძღვანელია. მან წარმატებით იმუშავა 15-ზე მეტ პროექტზე, მეთვალყურეობდა მიწოდების განყოფილების მუშაობას.
ამჟამად ხელმძღვანელობს პროექტის მენეჯერთა 25-კაციან გუნდს.
პრეზენტაციის შინაარსი:

რა არის fintech?
Devexperts-ის გადაწყვეტილებები, fin. ბაზრები
Fintech პროექტების მართვა
პროექტის მენეჯერის როლი ტიპურ დავალებაში
პროექტის მენეჯერისთვის აუცილებელი უნარები

სამუშაო ენა: ინგლისური
დრო: 4 მაისი, 17:00 საათი
ადგილმდებარეობა: ილიას სახელმწიფო უნივერსიტეტის T102 აუდიტორია, ქ. ჩოლოყაშვილის გამზ. N3/5
დასწრება თავისუფალია.
2023 წელი

HR ღონისძიება – ადამიანური კაპიტალის ანგარიშგება, სტრატეგიული HR მართვა და HR მეტრიკები
2023-05-06 12:00
6 მაისს, 12:00 საათზე, ილიას სახელმწიფო უნივერსიტეტში ორგანიზაცია EVA-სა და ბრიტანულ-ქართული სავაჭრო პალატის მხარდაჭერით HCM metrics-ის დამფუძნებელი და ხელმძღვანელი დევიდ სიმონდსი სტუდენტებისთვის წაიკითხავს ლექციას თემაზე – „ადამიანური კაპიტალის ანგარიშგება, სტრატეგიული HR მართვა და HR მეტრიკები“.
მომხსენებლის შესახებ
დევიდ სიმონდსი, HCM Metrics-ის და HR Analytics ჯგუფის თავმჯდომარე, პირველი HR პროფესიონალია, რომელმაც პროფესიული სერტიფიცირება მიიღო ISO 30414 ადამიანური კაპიტალის მენეჯმენტის ანგარიშგების სტანდარტის შესაბამისად.
HCM Metrics, რომლის დამფუძნებელიც არის დევიდ სიმონდსი, მსოფლიოში ISO 30414:2018-ის პირველი აკრედიტებული აუდიტორული კომპანიაა, რომელიც კომპანიებს პრინციპებზე, მონაცემებსა და მტკიცებულებებზე დაფუძნებულ და შედეგზე ორიენტირებულ გადაწყვეტილებებს სთავაზობს.
ლექციის შესახებ
კომპანიებს შეუძლიათ, რეალური სარგებელი მიიღონ ადამიანური კაპიტალის ანგარიშგების ეფექტურად განხორციელების შემთხვევაში, გავლენა იქონიონ ბიზნესპარტნიორებსა და მთავარ დაინტერესებულ მხარეებზე (სთეიქჰოლდერებზე), გაზარდონ კომპანიაში მონაცემებსა და მტკიცებულებებზე დაყრდნობით მიღებულ გადაწყვეტილებათა სიხშირე, გააძლიერონ თანამშრომლობა ტოპმენეჯმენტთან და კომუნიკაცია გამჭვირვალე და ეფექტური გახადონ.
სპიკერი მიმოიხილავს საერთაშორისო სტანდარტს „ISO 30414:2018 – ადამიანური კაპიტალის ანგარიშგება“, რომელიც ორგანიზაციებს აძლევს შესაძლებლობას, მკვეთრად გაზარდონ ადამიანური კაპიტალის რეალური წვლილი ბიზნესის წარმატებაში, და რომელიც აერთიანებს 60-მდე მეტრიკას 11 ძირითადი მიმართულებით (შესაბამისობა და ეთიკა; ხარჯი; მრავალფეროვნება; ლიდერობა; ორგანიზაციული კულტურა; ორგანიზაციული ჯანმრთელობა, უსაფრთხოება და კეთილდღეობა; პროდუქტიულობა; დაქირავება, მოქნილობა და ბრუნვა; უნარები და შესაძლებლობები; მემკვიდრეობის დაგეგმვა (succession planning); სამუშაო ძალის ხელმისაწვდომობა).
დრო: 6 მაისი, 12:00 საათი
ლექციის ფორმატი: ლექციაზე დასწრება შესაძლებელი იქნება როგორც ფიზიკურ სივრცეში, ასევე დისტანციურად (უზრუნველყოფილი იქნება LIVE ილიას სახელმწიფო უნივერსიტეტის ფეისბუქის გვერდზე)
Live-ღონისძიების ბმული ლექციაზე დისტანციურად დასწრების მსურველთათვის: https://bit.ly/44iUH4a
ადგილმდებარეობა ლექციაზე ფიზიკურ სივრცეში დასწრების მსურველთათვის: E207 აუდიტორია, ქ. ჩოლოყაშვილის გამზ. N3/5 (ვაკის პარკის გადმოსწვრივ)
სამუშაო ენა: ინგლისური
დასწრება თავისუფალია.
2023 წელი

ნატოს სამეკავშირეო ოფისის ხელმძღვანელის საჯარო ლექცია „ნატო-საქართველოს ურთიერთობები“
2023-05-08 13:00
8 მაისს, 13:00 საათზე, ილიას სახელმწიფო უნივერსიტეტის E207 აუდიტორიაში ნატოს სამეკავშირეო ოფისის ხელმძღვანელი ალექსანდრე ვინიკოვი წაიკითხავს საჯარო ლექციას.
ლექციის თემა: ნატო-საქართველოს ურთიერთობები
მომხსენებლის შესახებ
საქართველოში ნატოს სამეკავშირეო ოფისს, რომლის საქმიანობაც მოიცავს აზერბაიჯანსა და სომხეთს, ჰოლანდიელი დიპლომატი ალექსანდრე ვინიკოვი 1-ელი თებერვლიდან შეუერთდა ხელმძღვანელის პოზიციაზე.
2015-დან 2021 წლის აგვისტოს ჩათვლით, 6 წლის განმავლობაში, ალექსანდრე მსახურობდა უკრაინაში ნატოს წარმომადგენლობის ხელმძღვანელად.
მისი წინა სამუშაო გამოცდილება მოიცავს ნატოს სამეკავშირეო ოფისის ხელმძღვანელობას ცენტრალურ აზიაში და მუშაობას ნატოს შტაბ-ბინაში, როგორც პოლიტიკურ საქმეთა და უსაფრთხოების პოლიტიკის, ასევე თავდაცვის პოლიტიკისა და დაგეგმვის სამმართველოში. ადრე რამდენიმე თანამდებობაზე მუშაობდა ევროპის უშიშროებისა და თანამშრომლობის ორგანიზაციაში (ეუთო).
კარიერა კი საერთაშორისო ურთიერთობების მკვლევრად დაიწყო ოქსფორდის უნივერსიტეტში, ჰარვარდ კენედის სკოლასა და ჟენევის უსაფრთხოების პოლიტიკის ცენტრში.
დიპლომატი ალექსანდრე ვინიკოვი ფლობს აკადემიურ ხარისხს ოქსფორდის უნივერსიტეტის, Sciences-Po Paris-ისა და ლონდონის ეკონომიკის სკოლიდან. საუბრობს შვიდ ენაზე.
დრო: 8 მაისი, 13:00 საათი
ადგილმდებარეობა: E 207 აუდიტორია, ქ. ჩოლოყაშვილის გამზ. N3/5 (ვაკის პარკის გადმოსწვრივ)
სამუშაო ენა: ინგლისური
დასწრება თავისუფალია.
2023

სებასტიან კონრადის წიგნის „რა არის გლობალური ისტორია?“ პრეზენტაცია
2023-05-08 16:00
8 მაისს, 16:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება მსოფლიოს წამყვანი ისტორიკოსის, სებასტიან კონრადის, წიგნის „რა არის გლობალური ისტორია?“ ქართული თარგმანის პრეზენტაცია.
წიგნი 2016 წელს გამოსცა პრინსტონის უნივერსიტეტის გამომცემლობამ, მისი ქართული თარგმანი კი – ილიას სახელმწიფო უნივერსიტეტის გამომცემლობამ.
ავტორის შესახებ
დოქტორი სებასტიან კონრადი, მსოფლიოს წამყვანი ისტორიკოსი, ბერლინის თავისუფალი უნივერსიტეტის ისტორიის პროფესორია.
ვრცელი ბიოგრაფიისთვის: https://bit.ly/3Lwr4DO
წიგნის შესახებ
სებასტიან კონრადის „რა არის გლობალური ისტორია?” საისტორიო მეცნიერებაში ახალი მიმართულების შესავლად ითვლება. დარგის კრიტიკოსები ერთხმად თანხმდებიან, რომ წიგნმა მოახერხა უაღრესად კომპლექსური და მრავალმხრივი დისკუსიების ობიექტად ქცეული სფეროს სისტემატიზება და მისი მომავალი განვითარების მკაფიო მონახაზის, ჩარჩოს შექმნა.
ვიმედოვნებთ, რომ სებასტიან კონრადის წიგნის თარგმანი ქართველ კოლეგებს აღუძრავს სურვილს, კვლევებში ჩართონ გლობალური ისტორიის მიდგომა და ამით კრიტიკულად გადასინჯონ ტრადიციული, მყარად ფესვგადგმული თეორიები.
დრო: 8 მაისი, 16:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზირი N32
სამუშაო ენა: ინგლისური
დასწრება თავისუფალია.
2023

კვლევის პრეზენტაცია და დისკუსია
2023-05-08 19:00
8 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება კვლევის პრეზენტაცია და დისკუსია თემაზე „ქვიარ ტრავმა და ურბანული სივრცე: სხეული, ინტერაქცია და ყოველდღიური ცხოვრება“.
კვლევის ავტორები და მომხსენებლები

სალომე შიუკაშვილი, ფსიქოლოგიის მეცნიერებათა მაგისტრი. დაამთავრა ივანე ჯავახიშვილის სახელობის თბილისის სახელმწიფო უნივერსიტეტი. მუშაობს ზრდასრულთა შეფასებისა და კონსულტირების მიმართულებით. მისი კვლევითი ინტერესებია: სექსუალური და გენდერული უმცირესობის ჯგუფების გამოცდილებები, უმცირესობის სტრესი და ქრონიკული ტრავმა, კრიმინალური ქცევის გენდერული განზომილებები. სალომე შიუკაშვილი, როგორც კონტრაქტორი ფსიქოლოგი, კვლევისა და კონსულტირების მიმართულებით თანამშრომლობს როგორც საჯარო სექტორთან, ასევე არასამთავრობო ორგანიზაციებთან.

გიორგი კანკია, ურბანგეოგრაფი სტოკჰოლმის უნივერსიტეტის მაგისტრის ხარისხით. აქვს ურბანული და რეგიონული დაგეგმარებისა და გრანადის უნივერსიტეტის ურბანისტიკის მაგისტრის ხარისხი. ასევე – რამდენიმეწლიანი გამოცდილება ქალაქების კვლევის, დაგეგმარების, სივრცითი ანალიზისა და მონაცემთა ვიზუალიზაციის სფეროში. თანამშრომლობს ადგილობრივ და საერთაშორისო ორგანაზაციებთან. კვლევითი ინტერესი: დაკვირვება სივრცის და ურბანული ნაშენი გარემოსა და ადამიანების ურთიერთობაზე.

კვლევის შესახებ
ქართულ საჯარო სივრცეში ნაკლები ყურადღება ეთმობა, როგორ აისახება აქტივიზმის სხვადასხვა ფორმა ქვიარ თემის წარმომადგენელთა ყოველდღიურ ცხოვრებაზე, ასევე დაგროვებულ ტრავმულ გამოცდილებათა ქრონიკულ ხასიათს. ყურადღების მიღმა რჩება ქვიარ ადამიანების ინტერაქციაც იმ ურბანულ გარემოსთან, რომელშიც მათ უწევთ ცხოვრება, მუშაობა, სოციალური ურთიერთობების ჩამოყალიბება და განვითარება. კვლევა, რომელიც ქვიარ ადამიანებთან სიღრმისეულ ინტერვიუებს ეყრდნობა და განიხილავს მათ ურთიერთობას ურბანულ სივრცეში და მასთან ინტერაქციის ფორმებს ტრავმული შემთხვევების კონტექსტში, აჩვენებს, რომ ეს ურთიერთობა ორმხრივი ხასიათისაა. ერთი მხრივ, სოციალური და ნაშენი გარემო იწვევს საფრთხის შეგრძნების, ტრავმული გამოცდილების მუდმივ მოლოდინსა და წარმოსახვითი თუ რეალური თავდასხმის მსხვერპლად აქცევს ქვიარ ადამიანებს. მეორე მხრივ, წარსულის ტრავმული გამოცდილებების შედეგად ისინი თავად აყალიბებენ და უცვლიან ფორმას როგორც საკუთარ თავს, ასევე მათ გარშემო ფიზიკურ თუ სოციალურ სივრცეს. ასე იკვეთება უსაფრთხო სივრცის, ქვიარ სხეულისა და იმ სტრატეგიების ფლუიდური, მუდმივად ცვლადი ხასიათი, რასაც ისინი სივრცესთან სოციალური ინტერაქციისას მიმართავენ.
კვლევა საინტერესო იქნება სოციალური და პოლიტიკური მეცნიერებების ფაკულტეტის სტუდენტებისთვის (ფსიქოლოგების, სოციალური მუშაკების, გენდერის მკვლევრებისთვის) არქიტექტურისა და ურბანული სივრცის მკვლევრებისთვის, აქტივისტებისთვის.
კვლევა ჩატარდა ორგანიზაცია WISG-ის (ქალთა ინიციატივების მხარდამჭერი ჯგუფი) ფინანსური მხარდაჭერით.
დრო: 8 მაისი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზირი N32
სამუშაო ენა: ქართული
დასწრება თავისუფალია.
2023

საერთაშორისო კომპეტენცია ბიზნესში – ალექსანდრ ბურკას საჯარო ლექცია
2023-05-08 19:00
8 მაისს, 19:00 საათზე, ილიას სახელმწიფო უნივერსიტეტის E 405 აუდიტორიაში ბიზნესის, ტექნოლოგიისა და განათლების ფაკულტეტის ორგანიზებით ბურგენლანდის (ავსტრია) გამოყენებითი მეცნიერებების უნივერსიტეტის საერთაშორისო ბიზნესის კომუნიკაციების მიმართულების პროფესორი ალექსანდრ ბურკა წაიკითხავს საჯარო ლექციას.
ლექციის თემა: საერთაშორისო კომპეტენცია ბიზნესში: გამოწვევები და შესაძლებლობები
ლექციის შესახებ
კულტურულ განსხვავებათა ცოდნა და მისი პრაქტიკული გამოყენება საერთაშორისო პროფესიული წარმატების საწინდარია. დღევანდელი მსოფლიოსთვის დამახასიათებელია უსაზღვრო მობილობა და ურთიერთკავშირი, რაც, თავის მხრივ, კულტურული საზღვრების კვეთის გზით კონტაქტების დამყარებასა და თანამშრომლობის შესაძლებლობებს ითვალისწინებს.
რას გულისხმობს საერთაშორისო კომპეტენცია? რა თეორიები უდევს საფუძვლად ინტერკულტურულ კომუნიკაციას? რომელ მოსაზრებათა გათვალისწინება იქნება მიზანშეწონილი? რაში მდგომარეობს ავსტრიული მიდგომა ამ დარგში?
მომხსენებლის შესახებ
ალექსანდრ ბურკა ბურგენლანდის (ავსტრია) გამოყენებითი მეცნიერებების უნივერსიტეტის საერთაშორისო ბიზნესის კომუნიკაციების მიმართულების პროფესორია 25-წლიანი პროფესიული გამოცდილებით, რომელიც მოიცავს მსოფლიოს 60 ქვეყანაში საერთაშორისო ორგანიზაციებსა და საწარმოებში სხვადასხვა მიმართულებით მოღვაწეობას.
დრო: 8 მაისი, 19:00-21:00 საათი
ადგილმდებარეობა: E 405 აუდიტორია, ქ. ჩოლოყაშვილის გამზ. N3/5 (ვაკის პარკის გადმოსწვრივ)
სამუშაო ენა: ინგლისური
დასწრება თავისუფალია.
2023

Culture Fest 2023
2023-05-11 17:00
11 მაისს, 17:00 საათზე, ილიას სახელმწიფო უნივერსიტეტში გაიმართება კულტურული ფესტივალი Culture Fest 2023.
ფესტივალზე საერთაშორისო და ადგილობრივი სტუდენტები წარადგენენ ეგვიპტის, იაპონიის, იემენის, ინდოეთის, იორდანიის, ირანის, სუდანის, საქართველოს, პაკისტანისა და პალესტინის ტრადიციულ ტანისამოსს, ცეკვას, სიმღერასა და კერძებს.
სტუდენტების ორგანიზებით გაიმართება სხვადასხვა სახის აქტივობა: შეჯიბრება სამაგიდო თამაშებში, ხნით მოხატვა და ა.შ.
დრო: 11 მაისი, 17:00 საათი
ადგილმდებარეობა: ილიას სახელმწიფო უნივერსიტეტის E კორპუსის შიდა ეზო, ქ. ჩოლოყაშვილის გამზ. N3/5
დასწრება თავისუფალია.
2023

„მწვანე მარკეტინგი“- კლაუდია მეიერის საჯარო ლექცია
2023-05-11 19:00
11 მაისს, 19:00 საათზე, ილიას სახელმწიფო უნივერსიტეტის E 405 აუდიტორიაში ბიზნესის, ტექნოლოგიისა და განათლების ფაკულტეტის ორგანიზებით ბურგენლანდის (ავსტრია) გამოყენებითი მეცნიერებების უნივერსიტეტის საერთაშორისო ბიზნესის ურთიერთობების სასწავლო პროგრამის დირექტორი კლაუდია მეიერი წაიკითხავს საჯარო ლექციას.
ლექციის თემა: მწვანე მარკეტინგი
ლექციის შესახებ
ლექციის თემაა მარკეტინგის მდგრადი და სოციალური ასპექტები, საკითხი, რომელმაც ბოლო დროს განსაკუთრებული აქტუალობა მოიპოვა. ერთი მხრივ, კომპანიებმა რომლებსაც სურთ, კონკურენტული დარჩნენ ბაზარზე, უნდა განახორციელონ მწვანე მარკეტინგული სტრატეგია. დღეს მომხმარებლები უფრო მეტად არიან დაინტერესებული გარემოსდაცვითი საკითხებით, შესაბამისად იზრდება მოთხოვნა მდგრად და ეკომეგობრულ პროდუქტებზე. კომპანიებმა კი ეს მოთხოვნა უნდა დააკმაყოფილონ. მეორე მხრივ, მსოფლიოს მასშტაბით მთავრობები ამკაცრებენ რეგულაციებს გარემოსდაცვითი და მდგრადობის მიმართულებით. კომპანიებმა ეს რეგულაციები უნდა დაიცვან, რომ არ დაჯარიმდნენ.
მსმენელები გაეცნობიან მწვანე მარკეტინგსა და მის მდგრადობის კონცეფციებს, სხვადასხვა ბიზნესმოდელს, რომლებიც ამ კონცეფციებს უკვე იყენებენ, და „გრინვოშინგის“ მაგალითებს, რომელთაც კომპანიები მიმართავენ მწვანე იმიჯის შესანარჩუნებლად მაშინ, როცა მათ სტრატეგიაში მდგრადობა სულაც არ არის გათვალისწინებული.
მომხსენებლის შესახებ
კლაუდია მეიერი ბურგენლანდის (ავსტრია) გამოყენებითი მეცნიერებების უნივერსიტეტის სამაგისტრო პროგრამის „საერთაშორისო ბიზნესურთიერთობების“ სასწავლო პროგრამის დირექტორია. უნივერსიტეტში უძღვება სალექციო კურსს მარკეტინგსა და კვლევის მეთოდებში.
მისი კვლევითი საქმიანობა მოიცავს კლიმატური ცვლილებებსა და ენერგიის გადაცემასთან დაკავშირებულ სოციალურ საკითხებსა და მონაწილეობის მეთოდებს ავსტრიაში.
დრო: 11 მაისი, 19:00-21:00 საათი
ადგილმდებარეობა: E 405 აუდიტორია, ქ. ჩოლოყაშვილის N3/5 (ვაკის პარკის გადმოსწვრივ)
სამუშაო ენა: ინგლისური
დასწრება თავისუფალია.
2023

სპექტაკლი „უხერხემლო“
2023-05-12 20:00
დრამა 1 მოქმედებად
როგორია საქართველოში ცხოვრება, როდესაც განსხვავებული ხარ? რა უნდა დაუპირისპირო მეგობრების, ოჯახის, საზოგადოების, ქვეყნის გულგრილობას? როგორ უნდა გადარჩე, ან ღირს კი გადარჩენა, როდესქაც არავის სჭირდები, არავის ესმის შენი? ამ ერთ ტრაგიკულ ამბავში, რომელიც დრამატურგმა ალექს ჩიღვინაძემ რეალურ ისტორიაზე დაფუძნებით დაწერა, თითქოს მთელი საზოგადოების პრობლემებია გაერთიანებგული და დაფიქრებისკენ გვიბიძგებს, როგორ შევცვალოთ ის ქვეყანა, სადაც მშობლებს საკუთარი განსხვავებული ორიენტაციის შვილის დაკრძალვა მეზობლებისგან, სოფლისგან, ქვეყნისგან მალულად უწევთ.

რეჟისორი – გელა გულიაშვილი (სადიპლომო ნაშრომი)
მხატვარი – თეო კუხიანიძე
ტექნიკური რეჟისორი – მაკა მეტრეველი
დადგმის ხელმძღვანელი – ვანო ხუციშვილი, ილიას სახელმწიფო უნივერსიტეტის ასოცირებული პროფესორი

მონაწილეობენ:

მართა – მაიკო ხორნაული
მამია – გიორგი ცერცვაძე
ნინო – ანიკო შურღაია
დანიელი – გიორგი მაქაძე

სპექტაკლის ხანგრძლივობაა 1 საათი და 30 წუთი
სპექტაკლის პრემიერა შედგა 2022 წლის 2 ივლისს

იხილეთ ფოტო გალერეა

დრო: 12 მაისი, 20:00 საათი
ხანგრძლივობა: 1 საათი და 30 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

სპექტაკლი „იდეალური ოჯახი“
2023-05-13 20:00
კომედია 1 მოქმედებად
რა ხდება მაშინ, როდესაც საკუთარ ცხოვრებას მხოლოდ სხვის შეხედულებებზე აგებ?! როდესაც ცდილობ სხვისი დაკნინებით წარმოაჩინო საკუთარი თავი და მხოლოდ სხვის დასანახად შექმნა იდეალური ოჯახი…
არსებობს კი იდეალური ოჯახი?! ან იქნებ ჩვენს საზოგადოებაშიც მრავლად არიან ვაცლავ ჰაველის პიესის გმირები, რომლებიც გამუდმებით სხვის არასრულფასოვნებას უსვამენ ხაზს და ჰარმონიულ ურთიერთობაზე გვესაუბრებიან.
მთარგმნელი: მაია ნაჭყებია
რეჟისორი: დავით ჭახრაკია
მხატვარი: გიორგი უსტიაშვილი
ტექნიკური რეჟისორი: ნათია სამადაშვილი
მოქმედი პირნი და შემსრულებელნი:
ვერა – რუსკა მაყაშვილი (რუსთაველის თეატრის მსახიობი)
მიხალი – გიორგი გოგუაძე
ბედრჟიხი – პაატა პაპუაშვილი
სპექტაკლის ხანგრძლივობაა 1 საათი და 15 წუთი
სპექტაკლის პრემიერა შედგა 2019 წლის 30 მარტს
სპექტაკლი დაიდგა თბილისის მერიის ფინანსური ხელშეწყობით
სპექტაკლის მხარდამჭერია “Sky Development”

იხილეთ ფოტო გალერეა
იხილეთ ვიდეო

დრო: 13 მაისი, 20:00 საათი
ხანგრძლივობა: 1 საათი და 15 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

სპექტაკლი „საწვავი“
2023-05-14 20:00
დრამა 2 მოქმედებად
როდესაც ზამთარია და ომი მძვინვარებს, ადამიანები საკვებს და სითბოს ეძებენ გადასარჩენად, მაგრამ რა ხდება მაშინ, როდესაც ირგვლივ ყველაფერი უკვე დაიწვა და მხოლოდ წიგნები-ღა დარჩა? გადარჩენა უფრო მნიშვნელოვანია, თუ წიგნები?!
მთარგმნელი: თამარ ხოსრუაშვილი
რეჟისორი: ლუკა ინწკირველი
მხატვარი: თეო კუხიანიძე
კომპოზიტორი: ერეკლე გეწაძე
ტექნიკური რეჟისორი: ნათია სამადაშვილი
მოქმედი პირნი და შემსრულებელნი:
პროფესორი – გიორგი ჯიქია
მარინა – ანიკო შურღაია
დანიელი – გიორგი ტაბიძე
სპექტაკლის ხანგრძლივობა 1 საათი და 40 წუთი ანტრაქტის ჩათვლით
სპექტაკლის პრემიერა შედგება 2023 წლის 24 მარტს
დრო: 5,14 მაისი, 20:00 საათი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

სისხლის უანგარო დონაციის დღე ილიაუნიში
2023-05-16 11:00
16 მაისს, ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით ილიაუნის A და T კორპუსებში გაიმართება სისხლის უანგარო დონაციის დღე.
აქციის ფარგლებში ორგანიზაციების „ნატალია კვანტალიანის სისხლის ცენტრალური ბანკი“ და „სიცოცხლე“ პროფესიონალი, გამოცდილი ექიმებით დაკომპლექტებული მობილური გუნდები მსურველებს შესთავაზებენ, უანგაროდ გაიღონ სისხლი და ამით გამოხატონ თანადგომა იმ ადამიანთა მიმართ, რომელთაც დახმარება სჭირდებათ.
სისხლის დონორი შეიძლება გახდეთ ნებისმიერი ადამიანი 18-დან 65 წლამდე, თუ:

კორონავირუსის გადატანიდან გასულია 2 კვირაზე მეტი
კორონავირუსის საწინააღმდეგო ვაქცინის გაკეთებიდან გასულია 2 კვირაზე მეტი
თქვენი წონა – 50-კგ და მეტია;
არ გაქვთ გადატანილი ვირუსული ჰეპატიტები B და C;
სიფილისი, ტუბერკულოზი;
არ ხართ ინფიცირებული აივ ინფექციით;
არ გაქვთ სისხლის ან ონკოლოგიური დაავადებები;
არ ხართ ნარკოტიკების მომხმარებელი;
არ გქონიათ გადატანილი ქირურგიული ოპერაცია, არ გაგიკეთებიათ ტეტანუსისა და ცოფის საწინააღმდეგო აცრა ბოლო 1 წლის განმავლობაში;
არ გაგიკეთებიათ ტატუ ბოლო 6 თვის განმავლობაში;
არ გქონიათ სხვის სისხლთან კონტაქტი;
ბოლო 6 თვის მანძილზე არ ყოფილხართ ორსულად;
დონაციის დღეს დონორი უნდა იყოს პრაქტიკულად ჯანმრთელი – არ უნდა ჰქონდეს სიცხე, სურდო, კატარი, სხვა გრიპოზული მოვლენები.

მათ, ვინც მონაწილეობას მიიღებს საქველმოქმედო აქციაში, უფასოდ მიეწოდებათ შემდეგი კვლევის შედეგები:

სისხლის საერთო ანალიზი
ჯგუფი, რეზუსი, ფენოტიპი
B და C ჰეპატიტი, სიფილისი, ციტომეგალო და შიდსის ვირუსი

ადამიანმა, ვინც დონორობას აპირებს, უნდა იცოდეს შემდეგი:

სისხლის დონაცია იოლი, უსაფრთხო და უმტკივნეულო პროცესია;
სისხლის დონაციისას იხმარება მხოლოდ ერთჯერადი მასალა და დონორი დაცულია ინფიცირებისაგან;
სისხლის დონორობა აბსოლუტურად უსაფრთხოა ჯანმრთელობისათვის;
სისხლის ჩაბარება რეკომენდებულია დღის პირველ ნახევარში;
სისხლის ჩაბარების დღეს უმჯობესია, დილით მსუბუქად წაიხემსოთ და დალიოთ ტკბილი ჩაი. თავი უნდა შეიკავოთ თამბაქოსა და ანალგეტიკების მიღებისაგან;
სისხლის ხელმეორედ ჩაბარება შეიძლება 2 თვის შემდეგ;
თან იქონიოს პირადობის მოწმობის დამადასტურებელი საბუთი.

დრო: 16 მაისი, 11:00-16:00 საათი
ადგილმდებარეობა:
ნატალია კვანტალიანის სახელობის ცენტრალური ბანკი – ილიაუნის A კორპუსი. სტუდენტური სივრცე, ი. ჭავჭავაძის გამზ. N32
სისხლის ბანკი „სიცოცხლე“ – ილიაუნის T კორპუსი, სტუდენტური სივრცე, ჩოლოყაშვილის გამზ. N3/5
2023 წელი
